section_heading: Znamenitosti Mesolongija
paragraph_text: Ulazna vrata u utvrđeni grad Mesolongi, ostala su očuvana do danas, zidine su obnavljane. Nakon ulaznih vrata nalazi se Park heroja, u kojem su doista poginuli neki od branitelja Mesolongija. Svaka se godine na Cvjetnicu održava svečanost posvećena tom egzodusu branitelja Mesolongija uz nazočnost visokih grčkih dužnosnika i stranih veleposlanika akreditranih u Grčkoj.